CELEX: 
Language: hu
Date: 2020-08-25 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/429 európai parlamenti és tanácsi rendeletnek a szárazföldi állatokat tartó létesítményekre és a keltetőkre, valamint a bizonyos tartott szárazföldi állatok és keltetőtojások nyomonkövethetőségére vonatkozó szabályok tekintetében történő kiegészítéséről szóló (EU) 2019/2035 felhatalmazáson alapuló bizottsági rendelet módosításáról

EURÓPAI
                               BIZOTTSÁG
                                                      Brüsszel, 2020.8.25.
                                                      C(2020) 5730 final
        A BIZOTTSÁG (EU) .../... FELHATALMAZÁSON ALAPULÓ RENDELETE
                                          (2020.8.25.)
   az (EU) 2016/429 európai parlamenti és tanácsi rendeletnek a szárazföldi állatokat tartó
       létesítményekre és a keltetőkre, valamint a bizonyos tartott szárazföldi állatok és
       keltetőtojások nyomonkövethetőségére vonatkozó szabályok tekintetében történő
        kiegészítéséről szóló (EU) 2019/2035 felhatalmazáson alapuló bizottsági rendelet
                                         módosításáról
                                    (EGT-vonatkozású szöveg)
HU                                                                                          HU
 ---pagebreak---                                               INDOKOLÁS
   1.       A FELHATALMAZÁSON ALAPULÓ JOGI AKTUS HÁTTERE
   A fertőző állatbetegségekről és egyes állategészségügyi jogi aktusok módosításáról és
   hatályon kívül helyezéséről szóló, 2016. március 9-i (EU) 2016/429 európai parlamenti és
   tanácsi rendelet („Állategészségügyi rendelet”)1 megállapítja az állatra vagy emberre átvihető
   állatbetegségek megelőzésére és leküzdésére vonatkozó szabályokat, ideértve többek között a
   szárazföldi állatokat tartó létesítményekre és a keltetőkre, valamint a bizonyos tartott
   szárazföldi állatok és keltetőtojások Unión belüli nyomonkövethetőségére vonatkozó
   szabályokat. A rendelet emellett felhatalmazza a Bizottságot arra, hogy felhatalmazáson
   alapuló jogi aktusok révén kiegészítő szabályokat fogadjon el az említett rendelet bizonyos,
   nem alapvető fontosságú rendelkezéseivel kapcsolatban.
   A Bizottság ilyen szabályokat fogadott el az (EU) 2016/429 európai parlamenti és tanácsi
   rendeletnek a szárazföldi állatokat tartó létesítményekre és a keltetőkre, valamint a bizonyos
   tartott szárazföldi állatok és keltetőtojások nyomonkövethetőségére vonatkozó szabályok
   tekintetében történő kiegészítéséről szóló, 2019. június 28-i (EU) 2019/2035 felhatalmazáson
   alapuló bizottsági rendeletben2. Az (EU) 2019/2035 felhatalmazáson alapuló rendelet III.
   része szabályokat tartalmaz a tartott szárazföldi állatok nyomonkövethetőségére vonatkozóan,
   ezen belül a III. rész II. címe a tartott juh- és kecskefélék nyomonkövethetőségére vonatkozó
   szabályokat állapít meg, beleértve az ezen állatok azonosítására szolgáló eszközöket és
   módszereket, valamint az említett rendelkezésekben meghatározott egyes követelményektől
   való eltéréseket.
   Közelebbről az (EU) 2019/2035 felhatalmazáson alapuló rendelet 45. cikke megállapítja a
   tartott juh- és kecskefélék felelős személyeinek kötelezettségeit az említett állatok
   azonosításának eszközei és módszerei, valamint azok alkalmazása és használata
   vonatkozásában. Az említett felhatalmazáson alapuló jogi aktus 46. cikke (4) bekezdésében az
   említett aktus 45. cikkétől való egyik eltérés lehetővé teszi, hogy a 12 hónaposnál fiatalabb
   juh- és kecskeféléket tartó felelős személyek állataikat egyetlen elektronikus füljelzővel
   azonosítsák, amelyen látható módon szerepel azon létesítmény egyedi nyilvántartási száma,
   amelyben az állat született, továbbá az állat azonosító kódja, amennyiben az említett állatokat
   egy összegyűjtési műveletet vagy egy másik létesítményben történő hízlalást követően egy
   ugyanazon tagállamban lévő vágóhídra történő szállításra szánják.
   Ezt az eltérést a tagállamok és az érdekelt felek a felhatalmazáson alapuló jogi aktus
   kidolgozása során, valamint a felhatalmazáson alapuló jogi aktus tervezetére vonatkozó
   visszajelzési időszak keretében elfogadták. Ezt követően azonban a Bizottság különböző
   észrevételeket kapott egyes érdekelt felektől és tagállamoktól az említett eltéréssel
   kapcsolatban, amely e vélemények szerint túl sok nehézséget okoz a juh- és kecsketenyésztők
   számára, különösen a levágásra küldött állatok alacsony piaci ára miatt. Az elektronikus
   füljelző megfelelőbb és olcsóbb alternatívájaként a hagyományos füljelző használatát
   javasolták.
   Ezen észrevételek fényében a Bizottság úgy ítélte meg, hogy azon állatok esetében, amelyeket
   12 hónapos koruk előtt közvetlenül vágóhídra kívánnak szállítani, a hagyományos füljelző
   vagy az (EU) 2019/2035 felhatalmazáson alapuló rendelet 45. cikkének (1) bekezdésében a
   hagyományos füljelzővel egyenértékűnek tekintett hagyományos csüdszalag megfelelő szintű
   nyomonkövethetőséget biztosíthat, ha a fiatal juh- és kecskeféléket hízlalási műveletet
   1
           HL L 84., 2016.3.31., 1. o.
   2
           HL L 314., 2019.12.5., 115. o.
HU                                                   1                                             HU
 ---pagebreak---    követően ugyanazon tagállamon belüli vágóhídra szállítják. Ez a felhatalmazáson alapuló jogi
   aktus ezért módosítja az (EU) 2019/2035 rendeletben meghatározott szabályokat azáltal, hogy
   további eltérést tesz lehetővé a hízlalási műveletet követően ugyanazon tagállamon belüli
   vágás céljából szállított fiatal juh- és kecskefélék azonosítása tekintetében. E további eltérés
   célja, hogy annak elkerülésével biztosítsa az Unióban ezen állatok azonosítási és
   nyilvántartási rendszerének zökkenőmentes működését, hogy aránytalan terheket és
   költségeket róna a felelős személyekre, ugyanakkor biztosítva ezen állatok
   nyomonkövethetőségét.
   Ezen túlmenően az e felhatalmazáson alapuló jogi aktussal bevezetett módosítások előírják,
   hogy azon tagállamok, amelyek alkalmazni kívánják az (EU) 2019/2035 felhatalmazáson
   alapuló rendelet 46. cikkében előírt bizonyos eltéréseket – beleértve az e felhatalmazáson
   alapuló jogi aktus tervezetével beillesztett további eltéréseket is – meghatározzák az ezen
   eltérések területükön történő alkalmazására vonatkozó eljárásokat. E módosítás célja az ezen
   eltérések alkalmazásából eredő esetleges állategészségügyi kockázatoknak vagy a tartott juh-
   és kecskefélék nyomonkövethetősége akadályozásának elkerülése, valamint az eltérések
   kezeléséhez kapcsolódó esetleges működési nehézségek megelőzése.
   2.       AZ AKTUS ELFOGADÁSÁT MEGELŐZŐ KONZULTÁCIÓK
   A Bizottság írásbeli konzultáció keretében véleménycserét folytatott az állategészségügyi
   szakértői csoporttal (E00930). A felhatalmazáson alapuló rendelet tervezetét ezenkívül az
   Európai Parlament és a Tanács is megkapta. Az Európai Parlamenttől és a Tanácstól sem
   érkezett észrevétel. Az állategészségügyi tanácsadó bizottság keretében találkozóra került sor
   különböző érdekelt felekkel, amelynek során bemutatták és megvitatták a felhatalmazáson
   alapuló jogi aktus tervezetének célját és főbb elemeit.
   Ezenkívül a 2020. május 19. és 2020. június 16. közötti időszakban a minőségi jogalkotás
   visszajelzési mechanizmusa keretében észrevételeket gyűjtöttek az érdekelt felektől a
   felhatalmazáson alapuló rendelet tervezetével kapcsolatban. Összesen 3 visszajelzés érkezett,
   a következő érdekelt felek véleményét is beleértve: Confédération paysanne (FR), OVINFOS
   (FR), Federation nationale des Eleveurs de chevres (FNEC) (FR).
   Ezenkívül 3 hatóság (BG, IE és NL) nyújtotta be e-mailben véleményét a Bizottsághoz.
   A benyújtott kérések és érvek közül a legfontosabbak a következőkre vonatkoztak:
   –        a kecskeágazat üdvözölte e felhatalmazáson alapuló rendeletnek a tagállamokban
            meglévő eltérési lehetőségeket támogató rendelkezéseit;
   –        olyan rendelkezés bevezetésére irányuló kérelmek, amely lehetővé tenné a
            tagállamok számára, hogy a nemzeti területeken eltérést engedélyezzenek.
   3.      A FELHATALMAZÁSON ALAPULÓ JOGI AKTUS JOGI ELEMEI
   Ezt a felhatalmazáson alapuló rendeletet az (EU) 2016/429 európai parlamenti és tanácsi
   rendelet keretében, és különösen annak 118. cikke (1) és (2) bekezdése alapján kell elfogadni.
HU                                                 2                                                HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                    (2020.8.25.)
    az (EU) 2016/429 európai parlamenti és tanácsi rendeletnek a szárazföldi állatokat tartó
        létesítményekre és a keltetőkre, valamint a bizonyos tartott szárazföldi állatok és
        keltetőtojások nyomonkövethetőségére vonatkozó szabályok tekintetében történő
         kiegészítéséről szóló (EU) 2019/2035 felhatalmazáson alapuló bizottsági rendelet
                                                  módosításáról
                                           (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a fertőző állatbetegségekről és egyes állategészségügyi jogi aktusok módosításáról
   és hatályon kívül helyezéséről szóló, 2016. március 9-i (EU) 2016/429 európai parlamenti és
   tanácsi rendeletre („Állategészségügyi rendelet”)3 és különösen annak 118. cikke (1) és
   (2) bekezdésére,
   mivel:
   (1)      Az (EU) 2016/429 rendelet megállapítja az állatra vagy emberre átvihető betegségek
            megelőzésére és leküzdésére – többek között a szárazföldi állatokat tartó
            létesítményekre és a keltetőkre, valamint a bizonyos tartott szárazföldi állatok és a
            keltetőtojások Unión belüli nyomonkövethetőségére – vonatkozó szabályokat. A
            rendelet emellett felhatalmazza a Bizottságot arra, hogy felhatalmazáson alapuló jogi
            aktusok révén kiegészítő szabályokat fogadjon el az említett rendelet bizonyos, nem
            alapvető fontosságú rendelkezéseivel kapcsolatban.
   (2)      Az (EU) 2019/2035 felhatalmazáson alapuló bizottsági rendelet4 kiegészítő
            szabályokat állapít meg a tartott szárazföldi állatok és a keltetőtojások tekintetében
            nyilvántartásba vett és engedélyezett létesítményekre, valamint a bizonyos tartott
            szárazföldi állatok és keltetőtojások nyomonkövethetőségére vonatkozóan. Az említett
            felhatalmazáson alapuló rendelet III. részének II. címe megállapítja a tartott juh- és
            kecskefélék nyomonkövethetőségére vonatkozó szabályokat, beleértve a felelős
            személyek kötelezettségeit az említett állatok azonosításának eszközei és módszerei
            vonatkozásában.
   (3)      Ezenkívül az (EU) 2019/2035 felhatalmazáson alapuló rendelet 46. cikke bizonyos
            eltérésekről rendelkezik az említett jogi aktus 45. cikkében a tartott juh- és
            kecskefélékre vonatkozóan meghatározott nyomonkövethetőségi követelmények
            tekintetében. Ez magában foglalja annak lehetőségét, hogy a 12 hónaposnál fiatalabb
            juh- és kecskeféléket tartó felelős személyek állataikat egyetlen elektronikus
            füljelzővel azonosítsák, amelyen látható módon szerepel az egyedi nyilvántartási szám
   3
            HL L 84., 2016.3.31., 1. o.
   4
            A Bizottság (EU) 2019/2035 felhatalmazáson alapuló rendelete (2019. június 28.) az (EU) 2016/429
            európai parlamenti és tanácsi rendeletnek a szárazföldi állatokat tartó létesítményekre és a keltetőkre,
            valamint a bizonyos tartott szárazföldi állatok és keltetőtojások nyomonkövethetőségére vonatkozó
            szabályok tekintetében történő kiegészítéséről (HL L 314., 2019.12.5., 115. o.).
HU                                                         3                                                         HU
 ---pagebreak---          és az azonosító kód, amennyiben az említett állatokat összegyűjtési műveletet vagy
         hízlalást követően egy ugyanazon tagállamban lévő vágóhídra történő szállításra
         szánják. Az (EU) 2019/2035 felhatalmazáson alapuló rendelet elfogadását követően a
         Bizottság különböző észrevételeket kapott egyes érdekelt felektől és tagállamoktól az
         említett eltérés alkalmazásának lehetséges következményeivel kapcsolatban, amelyet
         túl megterhelőnek ítéltek a juh- és kecsketenyésztők számára, különös tekintettel arra,
         hogy az említett tenyésztők alacsony piaci árat érnek el az emberi fogyasztás céljából
         levágott állatokért. Figyelembe véve az (EU) 2016/429 rendelet 118. cikkének (3)
         bekezdésében meghatározott megfontolásokat, a hagyományos füljelzőt vagy a
         hagyományos csüdszalagot úgy lehet tekinteni, mint amely megfelelő szintű
         nyomonkövethetőséget biztosít, ha a hízlalási műveletet követően a különböző
         származási létesítményekből származó fiatal tartott juh- és kecskeféléket vágóhídra
         szállítják. Emellett a nyomonkövethetőség megfelelő szintjét csak akkor lehet
         biztosítani, ha az ilyen szállításokat egyetlen adatbázisban rögzítik, és ezért azokra
         ugyanazon tagállamon belül kerül sor, ami az (EU) 2019/2035 felhatalmazáson
         alapuló rendelet 46. cikkében előírt egyéb eltérések többségének esetében is
         követelmény.
   (4)   E megfontolásokat figyelembe véve helyénvaló úgy módosítani az (EU) 2019/2035
         rendeletet, hogy az a fiatal tartott juh- és kecskefélékre vonatkozó további eltéréssel
         egészüljön ki annak érdekében, hogy a felelős személyekre ne háruljanak aránytalan
         terhek és költségek, ugyanakkor biztosítva legyen a tartott juh- és kecskefélék
         nyomonkövethetősége, valamint az említett állatokra vonatkozó azonosítási és
         nyilvántartási rendszer zökkenőmentes működése.
   (5)   Ezenfelül az (EU) 2016/429 rendelet 108. cikke előírja a tagállamok számára, hogy
         rendelkezzenek a tartott szárazföldi állatok – köztük a tartott juh- és kecskefélék –
         azonosítására és nyilvántartásba vételére szolgáló rendszerrel. Ennek a rendszernek a
         megfelelő működéséhez kialakított eljárásokkal kell rendelkeznie– beleértve a
         tagállamokban alkalmazott eltérésekre vonatkozókat is. Az állategészségügyi
         kockázatok elkerülése és a tartott juh- és kecskefélék nyomonkövethetőségének
         biztosítása érdekében a tagállamokat kötelezni kell arra, hogy az (EU) 2019/2035
         rendelet 46. cikkében előírt bizonyos eltérések alkalmazása esetén eljárásokat
         állapítsanak meg az ilyen eltérések alkalmazására vonatkozóan.
   (6)   Mivel az (EU) 2019/2035 felhatalmazáson alapuló rendelet 2021. április 21-től
         alkalmazandó, e rendeletet is az említett időponttól kezdve kell alkalmazni,
   ELFOGADTA EZT A RENDELETET:
                                               1. cikk
   Az (EU) 2019/2035 felhatalmazáson alapuló rendelet a következőképpen módosul:
   1.       A 45. cikk (4) bekezdésének a) pontja helyébe a következő szöveg lép:
           „a)    az e cikk (2) bekezdésében említett azonosító eszközök egyikét a 46. cikkben
                  foglalt eltéréseknek megfelelően;”
   2.      A 46. cikk a következő, (5) bekezdéssel egészül ki:
           „(5) A 45. cikk (2) bekezdésétől eltérve az olyan juh- és kecskeféléket tartó felelős
                  személyek számára, amelyeket egy másik létesítményben végzett hízlalást
                  követően vágóhídra történő szállításra szánnak, megengedett, hogy az egyes
                  állatokat legalább a III. melléklet a) és b) pontjában felsorolt hagyományos
HU                                                4                                              HU
 ---pagebreak---                   füljelzővel vagy hagyományos csüdszalaggal azonosítsák, amelyen látható,
                  olvasható és eltávolíthatatlan módon szerepel vagy azon létesítmény egyedi
                  nyilvántartási száma, amelyben az állat született, vagy az állat azonosító kódja,
                  feltéve, hogy az említett állatok esetében teljesülnek az alábbi feltételek:
                  a)     azokat nem egy másik tagállamba történő mozgatásra szánják;
                  valamint
                  b)     levágásukra 12 hónapos koruk előtt kerül sor.”
   3.       A 48. cikk (4) bekezdése a következő c) ponttal egészül ki:
            „c)   kérelem benyújtása a felelős személyek által a 46. cikk (4) és (5) bekezdése
                  szerinti eltérésekre vonatkozóan.”
                                                 2. cikk
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet 2021. április 21-től alkalmazandó.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.8.25.
                                                 a Bizottság részéről
                                                 elnök
                                                 Ursula VON DER LEYEN
HU                                                  5                                               HU